PSL ปล่อยเช่า “เรือลติกา นารี” สัญญายาวเฉียด 1 ปี
PSL ปล่อยเช่า “เรือลติกา นารี” ให้ บริษัท Navision Chartering A/S สัญญายาวเฉียด 1 ปี โดยมีอัตราค่าระวางสำหรับ 50 วันแรกที่ 21,000 เหรียญสหรัฐ/วัน หลังจากนั้นมีอัตราค่าขั้นต้นแบบแปรผันที่ร้อยละ 95 ของอัตราค่าระวางเฉลี่ยของดัชนี BHSI

22 พ.ย. 2564

บริษัท พรีเชียส ชิพปิ้ง จำกัด (มหาชน) หรือ PSL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เรือลติกา นารี ซึ่งเป็นเรือขนาดแฮนดี้ไซส์ของบริษัทฯ ได้ทำสัญญาเช่าระยะยาวเป็นระยะเวลา 10 ถึง 12 เดือน กับบริษัท Navision Chartering A/S ในฐานะผู้เช่า นับตั้งแต่วันที่ 20 พฤศจิกายน 2564 โดยมีอัตราค่าระวางสำหรับ 50 วันแรกที่ 21,000 เหรียญสหรัฐ/วัน หลังจากนั้นมีอัตราค่าขั้นต้นแบบแปรผันที่ร้อยละ 95 ของอัตราค่าระวางเฉลี่ยของดัชนี Baltic Exchange Handysize Index (BHSI)